Rikunarita-ORG/Wikinium huggingface dataset:
# Negeri di Amrik Serèkat

Gambar pernahnya Amrik Serèkat punya negeri
**Negeri di Amrik Serèkat** nya'entu 50 ujudan penyusun pulitik nyang ngebentuk guwernemèn serèkatan Amrik Serèkat.

## Ruju'an
# Parté Démokrat (Amrik Serèkat)

Lambangnya Parté Démokrat
**Parté Démokrat** (hurup Arab Gundul: فرتي ديمقراط‎; Inggris: *Democratic Party*) ya'entu parté pulitik di Amrik Serèkat nyang dijejegin ama Andrew Jackson èn Martin Van Buren 8 Januari 1828.

## Ruju'an
# Kentaki

**Kentaki** (hurup Arab Gundul: كنتاكى; Inggris: *Kentucky* /kənˈtʌki/) ièlah atu negeri di Amrik Serèkat. Dia punya ibu negeri namanya Prangpor. Ni negeri sènggolan ama Misuri (liwat Kali Misisipi), Ilinoi, Indiana, Ohio, Wirgini Kulon (liwat Kali Ohio), Tènèsi, èn Wirgini. Kali mah pating ngejeprah mulu di Kentaki.

## Ruju'an
# Parès

Parès serènta dia punya Menara Èpèl nyang bekèn betul
**Parès** (hurup Arab Gundul: فاريس; Prasman: *Paris*) atawa **Paris** (hurup Arab Gundul: فاريس) (poyokannya "Kota cahaya") entu Prasman punya hopstad èn kota paling jenggar di Prasman. Dia punya jenggar – 105 km2 (41 mi2) èn ada barang 2,15 juta orang pada tinggal di mari. Kalu pinggiran kotanya dirèken juga', Parès punya penduduk ampé-ampé 10,7 juta orangan. Ni kota – kota paling ngrangseg seantéro Uni Èropa dengen kerangsegan 20,653 orang per kilomèter pesegi.

Kali Sèn juga' nglantasin Parès punya bagèan paling kolot èn ngebelèk ni kota jadi dua, nyang bekèn sebagé Bantaran Kèbot ama Bantaran Kanan. Ni juga' diiterin ama utan-utan.

## Ruju'an
# Rembay

Rembay di Berlèn, Dètslan
**Rembay** (hurup Arab Gundul: رمباي) atawa **ramway** (hurup Arab Gundul: رمواي) atawa **rèmway** (hurup Arab Gundul: رمواي) atawa **tramway** (hurup Arab Gundul: ترمواي) atawa **trèm** (hurup Arab Gundul: ترم) ièlah kerèta kecil nyang gableg tundanan husus di setrat-setrat di kota. Rèmbay biasanya lat barang 5–10 menitan mangkatnya. Ni gandaran bisa jadi pembèrèsan mas'alah kemacetan. Rèndèngan rèmbay biasanya sesèt (ada dua kerèta) biar kaga' kepanjangan. Rèmbay punya tundanan langsung ngamprog ama lalu-lalang kota di setrat-setrat, kaga' kekeleng sendèwèk kaya' bes kota, hata biasa juga' ditaèkin nyangsrang di atas (*elevated*) atawa bawah-tana, nyang cuman bakal sebagèan lin doang.

Rèmbay biasanya èntèngan ama pèndèkan deri sepur biasanya ama tambangan sepud. Wayah gini, sebagèan besar rèmbay paké tenaga lèstrik, biasanya dirojogin setruman paké pantograp nyang nyelèrèk di lèstrik setrum atas. Kalu sistim nyang rada kolotan mentak maké tiang selèrèkan (*tiang troli*) atawa pengomplok busuran. Di berapa hal, sepatu kontak di tundanan ketiga juga' dipaké. Kalu-kalu perlu, itu rèmbay juga' bisa ngelah sistim tenaga rangkep—lèstrik kapan di setrat-setrat kota ama disel di kampung-kampungan.

## Ruju'an